
Siden coronakrisen ramte, har finanspolitikken været tilrettelagt ekspansivt for at 
understøtte den økonomiske aktivitet. Dansk økonomi er nu — trods stigende 
smitte — i hurtig fremgang med øget pres på blandt andet arbejdsmarkedet, og der- 
for løftes foden fra speederen, og der trædes på bremsen. Finanslovsaftalen for 
2022 dæmper isoleret set kapacitetspresset i økonomien med -0,1 pct. af BNP, 
målt ved den ét-årige finanseffekt, og samlet strammes finanspolitikken svarende 
til en ét-årig finanseffekt på -1,5 pct. af BNP, jf. tabel 1. 


Tabel 1 
Centrale skøn vedrørende tilrettelæggelsen af finanspolitikken 


2021 2022 2023 
Strukturel saldo, pct. af strukturelt BNP -0,3 -0,2 -0,1 
Faktisk saldo, pct. af BNP -0,2 1,0 0,8 
Nettogæld, pct. af BNP -10,5 -11,0 -11,4 
ØMU-gæld, pct. af BNP 37,4 34,1 34,9 
Offentlig forbrugsvækst, pct.” 5,4 -1,4 -0,4 
Offentlig forbrugsvækst korrigeret for midlertidige for- 31 0.9 0.7 
hold i relation til covid-19, pct.” , : i 
Ét-årig finanseffekt, pct. af BNP?) 1,6 -1,5 O7 


Anm.: 1) Det offentlige forbrug er opgjort ved inputmetoden inkl. afskrivninger. Skønnet for den offentlige for- 
brugsvækst i prognoseårene er stærkt påvirket af de ekstraordinære udgifter til covid-19-indsatser. 2) Den ét- 
årige finanseffekt er et mål for, hvor meget ændringer i finans- og strukturpolitikken i et givet år påvirker 
kapacitetspresset i økonomien i forhold til året før. 

Kilde: Danmarks Statistik og egne beregninger. 


Den strukturelle offentlige saldo skønnes til -0,3 pct. af BNP i 2021. Det svarer til 
en forbedring på 0,2 pct. af BNP i forhold til august-redegørelsen, som blandt an- 
det afspejler et lavere skøn for de offentlige forbrugsudgifter, der ikke behandles 
som engangsforhold i den strukturelle saldo. Underskuddet på den strukturelle 
saldo reduceres gradvist i de efterfølgende år. 


Den faktiske offentlige saldo skønnes at udvise overskud i både 2022 og 2023 ef- 
ter et lille underskud i 2021. 


Fremgangen i økonomien og overskud på den offentlige saldo bidrager til, at der 
ventes aftagende offentlig bruttogæld (opgjort ved ØMU-gælden), og der fasthol- 
des således en bred margin til EU’s grænse på 60 pct. af BNP i Stabilitets- og 
Vækstpagten, 77. figur 1 og 2. 

Figur 1 
Beskedent offentligt underskud vendes til 
overskud i 2022-23 

Figur 2 
Lav og aftagende ØMU-gæld og stigende 
offentlig nettoformue 

Kilde: Økonomisk Redegørelse, august 2021, Danmark Statistik og egne beregninger. 


Den offentlig nettoformue ventes at stige til godt 11 pct. af BNP i 2023. 

